Reacția lui Gică Popescu în cazul scandalului arbitrului Colțescu: Dacă ar fi spus "cioară" sau "țigan" atunci ar fi putut fi acuzat de rasism.
Sebastian Colțescu a fost centrul atacurilor seara trecută, după ce l-a descris pe antrenorul secund de la Başakşehir drept "ăla negru". Jucătorii din Istanbul au ieșit de pe teren și au refuzat să continue meciul; aceștia au primit mesaje de susținere. Gică Popescu: "Cred că exprimarea lui Colțescu a fost una nefericită".
În urma evenimentelor de seara trecută, în care arbitrul Sebastian Colțescu l-a descris pe antrenorul secund de la Başakşehir drept "ăla negru", reacțiile au venit în lanț. Fostul fotbalist Gică Popescu a vorbit la Aleph News despre episodul lui Colțescu cu Demba Ba.Gică Popescu, fost fotbalist la Galatasaray, în Turcia: "Cred că exprimarea lui Colțescu a fost una nefericită. Ar fi trebuit să fie mult mai atent, pentru că se juca fără spectatori, se auzea foarte bine ce se vorbește, însă eu nu văd lucrurile într-o gravitate atât de mare pe cât se vorbește.""Eu cred că cuvântul "negru" nu este o declarație de rasism. Dacă ar fi spus "cioară" sau "țigan" atunci ar fi putut fi acuzat de rasism. (..) Mi se pare că se lovește prea mult în el."Gică Popescu a fost întrebat dacă a fost victima rasismului, având în vedere că a jucat în Anglia, Spania și chiar și în TurciaGică Popescu, fost fotbalist la Galatasaray, în Turcia: "Nu m-a făcut nimeni "țigan" sau "cioară", cu toate că de-a lungul timpului, noi am avut parte și cu echipa națională la Paris de astfel de momente. Irina Begu a avut parte de un astfel de moment neplăcut cu o sportivă frnaceză și scandalul nu a fost la nivelul celui de acum."Fostul fotbalist este de părere că imaginea României nu va fi afectată de acest eveniment, întrucât este o chestiune punctuală care nu ar trebui să se răsfrângă asupra țării.